open-index/open-wikipedia-markdown huggingface dataset:
Mikrogolf

:*Hierdie artikel handel oor die elektromagnetiese golf. Vir die kooktoerusting, sien mikrogolfoond.*

**Mikrogolwe** is 'n vorm van elektromagnetiese straling met golflengtes wat wissel van so lank as een meter tot so kort as een millimeter, of anders gestel, met frekwensies tussen 300 MHz (0,3 GHz) en 300 GHz. Hierdie breë definisie sluit beide UHF (Ultra hoë frekwensie) en EHF (millimeter golwe) in, en verskeie bronne gebruik verskillende grense. In alle gevalle, sluit mikrogolf die hele SHF (superhoë frekwensie) band (3-30 GHz, of 10-1 cm) in, met radiofrekwensie (RF)-ingenieurswese wat dikwels die onderste grens op 1 GHz (30 cm) en die boonste op sowat 100 GHz (3 mm) plaas.

Die voorvoegsel "mikro-" in "mikrogolf" is nie bedoel om 'n golflengte in die mikrometerreeks voor te stel nie. Dit dui daarop dat mikrogolwe "klein" is in vergelyking met tipiese radiogolwe, en dat hulle korter golflengtes besit. Die grense tussen die ver infrarooi lig, terahertz-straling, mikrogolwe, en ultra-hoë-frekwensie radiogolwe is redelik arbitrêr en is onder andere gebruik in verskillende studierigtings.

## Gebruike 
Mikrogolftegnologie word wyd gebruik vir punt-tot-punt telekommunikasie (d.w.s. nie-uitsendinggebruike). Mikrogolwe is veral geskik vir hierdie gebruik, aangesien hulle maklik gefokus kan word in nouer bande as radiogolwe, sodat frekwensie hergebruik kan word; hul relatief hoër frekwensie laat breër bandwydte en 'n hoër data-oordragkoers toe. Antennagroottes is kleiner as by laer frekwensies omdat antennagrootte omgekeerd eweredig is aan die oordragfrekwensie. Mikrogolwe word ook gebruik in ruimtetuigkommunikasie, en baie van die wêreld se data-, TV- en telefoonkommunikasie word oor lang afstande deur mikrogolwe gedra tussen grondinstallasies en kommunikasiesatelliete. Mikrogolwe word ook in mikrogolfoonde en in radartegnologie ingespan.

## Spektroskopie 
duimnael|Mikrogolfspektrum van  trifluorojodometaan
Molekules in die gasfase kan vrylik roteer en hierdie bewegings kan met kwantummeganika beskryf word. Hierdie teorie wys dat molekules diskrete rotasietoestande besit waarvan die energie gegee word deur:

:E_J = J(J+1)Bh
::waar:
:::J is die rotasiekwantumnommer J=0,1,2,3,...
:::h is Planck se konstante
:::B= \frac{h}{8\pi^2I}
::::waar:
:::::I is die traagheidsmoment

Oorgange van een waarde van die kwantumnommer na die ander kan deur absorpsie van 'n foton in die mikrogolfgebied van die elektromagnetiese spektrum geskied. Uit hierdie spektrum kan die moleukle se traagheidsmomente bepaal word. Indien die elemente in die molekule isotope besit is dit soms sigbaar in die spektrum omdat die verskil in massa 'n verskil in traagheidmoment te weeg bring.

## Verwysings
Río Paraguay

[duimnael|links|Satellietbeeld van die [Río Paraná, die Río Paraguay en die Río Uruguay]]
Die **Río Paraguay** (Guaraní: *Ysyry Paraguái*, Portugees: *Rio Paraguai*), is 'n groot suid-vloeiende rivier in Suid-Amerika. Die rivier, met 'n lengte van 2&nbsp;621&nbsp;km, is die grootste sytak van die Río Paraná. Die naam van die rivier beteken "water wat na die oseaan vloei" en is afgelei van die Guarianiaanse woord pará (oseaan), gua (na) en y (water). Die Río Paraguay is die langste en grootste rivier van Paraguay, die belangrikste hawestad is Asunción.

Die Río Paraguay ontspring in die Parecis-plato in die deelstaat Mato Grosso, sowat 115&nbsp;km noord van Cuiabá. Aansluitend vloei die rivier in suidelike rigting, net oos van die grens tot Bolivië. Dit vorm aansluitend die grens tussen Brasilië en Paraguay. Later vloei die rivier vir 400&nbsp;km van noord tot suid deur Paraguay. In die hoofstad Asunción mond die Río Pilcomayo in die Río Paraguay uit. Aansluitend vorm die rivier die grens tussen Paraguay en Argentinië. Net noord van Corrientes en Resistencia mond die rivier in die Río Paraná uit. Hier is die laagste punt van die land Paraguay geleë.

## Verwysings
Niavaran-paleiskompleks

200px
**Niavaran-paleiskompleks**

Niavaran, Teheran

----

**Voltooi in**

1968, heropen as museum in 2000

----

**Tipe**

Historiese en kulturele museum

----
**Historiese betekenis**
160px
Hoofresidensie vandie laaste sjah van Iran

Die **Niavaran-paleiskompleks** (Persies: کاخ نیاوران) is 'n historiese parkterrein in die noordooste van die Iranse hoofstad Teheran met 'n oppervlakte van elf hektaar. Die huidige paleiskompleks het sy oorsprong in 'n tuin wat deur 'n vroeëre heerser, Naser al-Din Shah, in die 19de eeu as somerwoning gebruik is.

Meer as twintig geboue en 'n museum is tans op die terrein geleë, waaronder die Niavaran-paleiswoning wat volgens 'n ontwerp van die Iranse argitek Mohsen Foroughi ontstaan het en in 1968 as hoofresidensie vir die laaste sjah van Iran, Mohammad Reza Pahlavi, en die keiserlike gesin voltooi is. Die Pahlavi's het hier tot die Iranse Rewolusie in 1979 gewoon. Vyf kilometer wes van Niavaran is 'n ander paleiskompleks geleë, Saadabad.

## Geskiedenis 
Naas moderne geboue is die Sahebqraniyeh-paleis op die terrein geleë. Dié historiese gebou is vanaf 1870 vir Naser al-Din Shah, 'n heerser uit die Kadjare-dinastie (16 Julie 1831 tot 1 Mei 1896), gebou en het oorspronklik self die naam Niavaran-paleis gedra. Gedurende die bewind van sjah Mohammad Reza Pahlavi is alle omliggende geboue afgebreek - met uitsondering van die Ahmad-Shahi-pawiljoen (*Kushk-e Ahmad-Shahi*) waarin later geskenke uitgestal is wat wêreldleiers aan Iran gegee het. Noord van die ou paleis het die huidige Niavaran-paleis ontstaan.

Ná die Iranse Rewolusie en die afskaffing van die monargiese regeringstelsel is die paleis ses jaar lank gerenoveer. Sedert 2000 word die kompleks deur 'n stigting bestuur en staan sommige geboue oop vir die publiek. Hulle is tot musea omgeskep of word vir ander kulturele doeleindes gebruik, waaronder die Jahane Name-museum (1997), die Sahebqraniyeh-paleis (1998) en Kushk-e Ahmad-Shahi (2000).

## Eksterne skakels 
* *youtube.com: Niavaran Palace, aangebied deur Press TV*
Medical Subject Headings

**Medical Subject Headings** (**MeSH**) is ’n omvattende naslaanwerk van joernaalartikels en boeke in die lewenswetenskappe; dit kan ook dien as ’n tesourus wat soektogte vergemaklik. Dit is in 1963 geskep en word bygewerk deur die United States National Library of Medicine (NLM).

Die gedrukte weergawe word nie hernu nie en dit bestaan nog net aanlyn. Dit kan gratis deursoek en afgelaai word deur PubMed. Dit was oorspronklik in Engels, maar is intussen in verskeie tale vertaal.

## Verwysings 
## Eksterne skakels 
* Medical Subject Headings 
* MeSH-databasishandleidings
Aveyron

**Aveyron** (uitgespreek *[avɛʁɔ̃]*) is 'n Franse département van die gewes Oksitanië. Sy prefektuur (hoofstad) is Rodez.

## Eksterne skakels 
* Die webwerf van die Prefektuur
* france-pub.com/Aveyron
Cuiabá

**Cuiabá** (Portugees: [kujaˈba]) is 'n stad in Brasilië en is die hoofstad van die deelstaat Mato Grosso. Die stad lê op die geografiese middelpunt van die Suid-Amerikaanse kontinent en is bekend as die "suidelike toegang na die Amasone". Dit het 'n bevolking van ongeveer 535&nbsp;000 en 'n oppervlak van 3&nbsp;538 km². Dit is een van die warmste stede in die land en die temperatuur is reëlmatig bokant 40°C, selfs in die winter. Die gemiddelde jaarlikse reënval is 1335&nbsp;mm.

duimnael|links|Katedraal in die stad se onderdorp
Die stad is in 1719 gedurende die goudstormloop gestig. In 1818 is dit as die hoofstad van Mato Grosso verklaar. Dit dien ook as handelsentrum vir die omliggende beesboere en landbougebied. Ekonomiese ontwikkeling word deur die stad se isolasie en 'n tekort aan arbeid belemmer. Rivierbote bly steeds 'n belangrike metode van kommunikasie in die stad.

Die Federale Universiteit van Mato Grosso en die deelstaat se grootste sokkerstadion, Arena Pantanal is hier geleë. Cuiabá se Arena Pantanal is tydens die FIFA Sokker-Wêreldbekertoernooi in 2014 vir wedstryde ingespan.

## Susterstede 
## Fotogalery 

Cuiabá.jpg
Rua Candido Mariano.jpg
Cuiaba3.jpg
Vendedor de pequi.jpg
Catedral Metropolitana2 (Cuiaba).jpg
Tesouro do Estado.jpg
Sesc Arsenal3.jpg
Igreja do Rosário e São Benedito (Cuiabá).jpg
Cuiabá02.jpg

## Verwysings 
## Eksterne skakels 
*  
*  Amptelike webwerf
Hannes van Wyk

**Hannes van Wyk** is 'n Suid-Afrikaanse akteur, aanbieder en vervaardiger. Hy is veral bekend vir sy rol as Krynauw in Egoli: Plek van Goud (1991), asook sy rol in Susanna van Biljon (2010). Hy is ook 'n aanbieder van formaat en het al onderhoude met bekendes soos pres. Bill Clinton, pres. Nelson Mandela en Arnold Schwarzenegger gevoer.

Van Wyk het aan 'n skool op sy geboortedorp in Aliwal-Noord gematrikuleer waar hy die onder-hoofseun was. Daarna het hy B.A. (drama) aan die Universiteit van die Vrystaat studeer. Hy het vir die universiteit se eerste span tennis gespeel en was ook die eerste dramastudent wat tot die studenteraad verkies is. Ná sy dramastudie het hy by die destydse streekskunsterade Sukovs en Truk gewerk. Hy het ook 'n B.A.Ed. deeltyds voltooi.

Hy spits hom aanvanklik op teaterwerk toe. Sy eerste TV-rol was in *Manakwalanders* en daarna in *Torings*, met nog vele ander wat gevolg het. Hy is veral bekend vir die rol van Krynauw du Boisson in *Egoli: Plek van Goud*. In 2010 maak hy sy rolprentdebuut as Johan de Villiers in Susanna van Biljon. Sedert 2015 is hy aanbieder van die kykNET-joernaalprogram Kwêla.

## Filmografie 
As akteur:
* Verskietende Ster, 2016 as Max du Toit
* Die Bach-motief, 2013 as dr. Beukes (kortfilm)
* Nantes, 2012 as Leroux (kortfilm)
* Susanna van Biljon, 2010 as Johan de Villiers
* Vallei van die sluiers, 2010 (TV-reeks) as die Harm,'n modeagent
* 7de Laan, 2011, gaskunstenaar.
* Egoli: Plek van Goud, 1991–2001 as Krynauw du Boisson (TV-reeks)
* Torings (TV-reeks)
* Manakwalanders (TV-reeks)
* Magda Louw (TV-reeks)

As vervaardiger:
* Die Bach-motief, 2013 (kortfilm)

## Verwysings 
## Eksterne skakels 
* Van Wyk se Twitter-blad
*
Winnitsja

**Winnitsja** (Oekraïens: Ві́нниця; Russies: Ви́нница; Pools: *Winnica*) is 'n stad in Oekraïne met ongeveer 372 484 inwoners (2015-skatting). Die stad is ook die administratiewe sentrum van die Winnitsja-oblast.

## Susterstede 
*  Bursa, Turkye
*  Kielce, Pole
*  Peterborough, Engeland, Verenigde Koninkryk

## Eksterne skakels 
* vmr.gov.ua – Die stad se amptelike webwerf 

## Verwysings
Hurlyvale

**Hurlyvale** is 'n voorstad in Edenvale, Gauteng. Dit grens aan Elmapark in die weste en Highway Gardens (Germiston) in die ooste. Volgens die 2011-sensus het Hurlyvale 'n bevolking van 3&nbsp;174 gehad, waarvan 73,2% Blankes was. Engels (73,0%) en Afrikaans (15,1%) is die grootste huistale.

## Sien ook 
* De Klerkshof
* Dunvegan
* Eastleigh
* Isandovale

## Verwysings
Tikrit

**Tikrit** (Arabies: تكريت) is 'n stad in Irak, wat aan die Tigrisrivier geleë is. Die stad het 'n bevolking van sowat 260 duisend mense.

## Bronne 
* The Encyclopaedia of Islam. New Edition, Artikel *Takrīt* von J.H. Kramers-[C.E. Bosworth]
* J. M. Fiey: ''Tagrit. Esquisse de l'histoire chrétienne'', in: L'Orient Syrien 8 (1963) S. 289–342.

## Sien ook 
* Universiteit van Tikrit
Arena da Amazônia

**Arena da Amazônia** is 'n sokkerstadion in Manaus, Brasilië. Dit was een van die gasheerstadions vir die FIFA Sokker-Wêreldbekertoernooi in 2014 en die Olimpiese Somerspele 2016. Die stadion het 'n kapasiteit van 44&nbsp;300.

## Fotogalery 

Lêer:Manaus aerea arenaamazonia.jpg|Lugbeeld van die Arena da Amazônia
Lêer:Arena Amazônia.jpg|Binneruimte van die Arena da Amazônia

## Wedstryde 
### FIFA Sokker-Wêreldbekertoernooi in 2014 
:*Hoofartikel: FIFA Sokker-Wêreldbekertoernooi in 2014*.

### Olimpiese Somerspele 2016 
:*Hoofartikel: Olimpiese Somerspele 2016*.

## Verwysings 
## Eksterne skakels 
*  Amptelike webwerf
*  FIFA.com - Inligting oor die stadion
Galasiërs

duimnael|Ligging van die Romeinse provinsie Galasië

**Die brief aan die Galasiërs** is die 9de boek in die Nuwe Testament van die Bybel. Die brief is geskryf om die gemeente van Galasië te waarsku teen die optrede van sekere dwaalleraars wat van elders af ingedring het. Hierdie mense het die gesag van die apostel betwis en het verkondig dat die nie-Jode slegs ook gered kon word deur die wet van Moses te onderhou. Paulus reageer skerp deur daarop te wys dat hy sy apostelskap direk van Christus ontvang het en dat verlossing verkry word deur in Christus te glo, nie deur wetsonderhouding nie. Christus het die gelowige vrygemaak van die wet, en nou moet die vrug van die Heilige Gees in hulle lewe sigbaar word. Die inhoud van hierdie brief kom deels ooreen met dié van die brief aan die Romeine.

## Bron 
* Die Bybel: Nuwe vertaling (Bybelgenootskap van Suid-Afrika)

## Eksterne skakels 
*
Rio Tocantins

Die **Rio Tocantins** ([tokɐ̃ˈtʃĩs] of [tukɐ̃ˈtʃĩs]) is 'n groot noord-vloeiende rivier in Suid-Amerika. Die rivier, met 'n lengte van 2&nbsp;640 km, is die vierde langste rivier in Brasilië ná die Amasonerivier, die Río Paraná en die Rio São Francisco, en die tweede langste, wat net in dié land vloei. Die Rio Araguaia‎‎ is die grootste sytak van die Rio Tocantins. Die naam van die rivier beteken "Rivier van die toekan se snawel" in die Tupí-taal.

duimnael|links|Sononder oor die Rio Tocantins
duimnael|links|Die Rio Tocantins naby Palmas, Tocantins
duimnael|links|Laat namiddag aan die Rio Tocantins naby Carolina, Maranhão
[duimnael|links|Satellietbeeld van die [Amasonerivier|Amasonedelta (wes) en die Rio Tocantins-monding (suid) met Marajó soos in 1992 opgeneem]]
Die twee grootste bronriviere ontspring 100 km wes van Brasília, die hoofstad van Brasilië, in die deelstaat Goiás. Aansluitend vloei die rivier in noordelike rigting deur die volgende deelstate: Goiás, Tocantins, Maranhão en Pará. In sy noordelike middelloop vorm die Rio Tocantins die grens tussen die deelstate Tocantins en Maranhão. Naby São João do Araguaia mond die van links komende Rio Araguaia in die Rio Tocantins uit. Verder noord mond die Rio Tocantins net wes van Belém in die Atlantiese Oseaan uit. Omstreeks 100 km noord mond die Amasonerivier in die Atlantiese Oseaan uit. Beide riviere was vroeër met mekaar verbind. Tussen beide mondings is die eiland Marajó geleë. Die Rio Tocantins is vroeër as 'n sytak van die Amasonerivier beskou, omdat beide riviere deur kanale met mekaar verbind is en sy water saam met dié van die Amasonerivier in die Atlantiese Oseaan vloei.

## Sytakke 
Die grootste sytakke (stroomaf):
* Rio Maranhão (regs)
* Rio Trairas (regs)
* Rio Bagagem (regs)
* Rio Tocantinzinho (regs)
* Rio Prêto (regs)
* Cana Brava (links)
* Rio Paranã (regs)
* Rio Santo António (links)
* Sâo Valêrio (regs)
* Rio Surobim (regs)
* Rio Crixás (links)
* Rio Mangues (links)
* Rio do Sono (regs)
* Rio Manoel Alves Grande (regs)
* Rio Farínha (regs)
* Rio Araguaia (links)
* Rio Itacaiunas (links)

## Verwysings 
## Eksterne skakels
Posttraumatiese stressteuring

**Posttraumatiese stressteuring** of **PTSS** kan ontwikkel nadat ’n persoon blootgestel is aan een of meer traumatiese gebeure soos seksuele geweld, oorlog, ’n groot besering of doodsdreigement waardeur hulle ’n intense vrees of magteloosheid ervaar het. Die diagnose kan gemaak word wanneer ’n groep simptome vir meer as ’n maand ná die gebeure voortduur, soos ontstellende, herhaalde terugflitse, die vermyding van herinneringe aan die gebeure en ’n gereedheid om te vlug. Vroue is meer geneig om die slagoffers van gewelddadige situasies te wees en dus meer geneig om PTSS te ontwikkel as mans. Die simptome word as akuut beskou as dit vir korter as drie maande duur, en chronies as dit langer duur. Vertraagde simptome kan ná ses maande of selfs jare voorkom.

## Verwysings 
## Eksterne skakels 
* Bronne vir die publiek
* Bronne vir beroepslui

* 15px Hierdie artikel is vertaal uit die Engelse Wikipedia
Rio Juruá

duimnael|links|Die Rio Juruá in die dorp Juruá, Amazonas
duimnael|links|Lugbeeld van die Rio Juruá in die Amasone-bekken
Die **Rio Juruá** (Spaans: *Río Yuruá*) is een van die grootste sytakke van die Amasonerivier in Suid-Amerika. Die rivier, met 'n lengte van 3&nbsp;100 km, vloei deur Peru en die Brasiliaanse deelstate Acre en Amazonas.

Die Río Yuruá ontspring in die oostelike Peruaanse streek Ucayali naby die grens tot Brasilië. Aansluitend vloei die rivier in noordwestelike rigting en bereik naby Foz do Breu Brasilië. Vanaf hier vloei die Rio Juruá in noordelike en later parallel tot die Rio Purus in noordoostelike rigting deur die Amasone-bekken in die weste van Brasilië. Hier mond die rivier in die boloop van die Amasonerivier, die Rio Solimões, uit.

## Sytakke 
Die grootste sytakke (stroomaf):
* Río Humaitó (regs)
* Juruá Mirim (links)
* Rio Moa (links)
* Río Ipixuma (links)
* Riozinho da Liberdade (regs)
* Rio Gregório (regs)
* Rio Eiru (regs)
* Río Tarauacá (regs)
* Río Xiruá (regs)
* Rio do Breu (regs)

## Verwysings
Lugmagbasis Bloemspruit

**LMB Bloemspruit** (ICAO: **FABL**) is 'n militêre lugmagbasis van die Suid-Afrikaanse Lugmag geleë direk langsaan die Bram Fischer Internasionale Lughawe in Bloemfontein en deel die aanloopbane met die burgerlike lughawe.

Die basis se leuse is *Ex Unite Pax* (Vrede deur eenheid).

## Tuiste van lugmageenhede 
* 16 Eskader, SALM - Aanvalshelikopter-eskader
* 87 Helikopter-eskader  - Helikopter opleidingseskader
* 106 Eskader - Ligte vervoer (reserwemag)
* 107 Eskader - Ligte vervoer (reserwemag)
* 506 Eskader, SALM - Sekerheidsdienste

## Navigasiehulp 
* Ongerigte radiobaken - BL380.0
* VHF allerigting bestek - BLV114.1
* Outomatiese Terminaalinligtingsdiens - 126.45

## Eksterne skakels 
*Webtuiste van LMB Bloemspruit  

## Verwysings
Geocaching

duimnael|regs|300px|'n Voorbeeld van 'n Geocache

**Geocaching** is 'n buitemuurse aktiwiteit, waarin die deelnemers 'n Globale Posisioneringstelsel (GPS) ontvanger of mobiele toestel en ander navigasie tegnieke gebruik om houers, die sogenaamde *geocaches* of *caches*, oral in die wêreld weg te steek en te soek.

'n Tipiese *cache* is 'n klein waterdigte houer wat 'n logboek huisves, waarin die *geocachers* met hul kodenaam teken en die datum aanteken waarop hulle dit gevind het. Na die ondertekening van die logboek, moet die kas teruggeplaas word presies waar die persoon dit gevind het. Groter houers soos plastiek houers (Tupperware of soortgelyk) of ammunisie kaste kan ook items bevat wat uitgeruil mag word, gewoonlik speelgoed of snuisterye van min finansiële waarde, hoewel die items soms sentimentele waarde het.

## Geskiedenis 
Geocaching is soortgelyk aan die 160-jaar-oue spel *Letterboxing*, wat leidrade en verwysings na landmerke rondom 'n storie gebruik het. Geocaching het begin kort na die verwydering van die selektiewe beskikbaarheid van die Globale Posisioneringstelsel op 2 Mei 2000, omdat die beter akkuraatheid  van die stelsel dit moontlik gemaak het om 'n klein houer op 'n spesifieke posisie te plaas.  Die eerste opgetekende plasing van 'n *cache* met behulp van GPS het plaasgevind op 3 Mei 2000, deur Dave Ulmer van Beavercreek, in Oregon. Die posisie, , was in 'n Usenet nuusgroep gepubliseer. Teen 6 Mei 2000 was dit twee keer gevind en een keer aangeteken deur Mike Teague van Vancouver, Washington. Volgens Dave Ulmer se boodskap was  hierdie *cache* 'n swart plastiek emmer wat gedeeltelik begrawe was en het sagteware, video's, boeke, kos, geld, en 'n kettie bevat. Vandag is daar 'n Geocache en gedenkplaat met die naam *Original Stash Tribute Plaque* op die plek waar Ulmer die eerste *cache* geplaas het.

## Sien ook 
* GeoSpy

## Bron 
* Merendeels vertaal uit Engels van Wikipedia

## Verwysings 
## Eksterne skakels 
* Geocaching webblad
Rio Purus

duimnael|links|Strand aan die Rio Purus in Acre
duimnael|links|Die Rio Purus in Santa Rosa do Purus, Acre
Die **Rio Purus** (Spaans: *Río Purús*) is een van die grootste sytakke van die Amasonerivier in Suid-Amerika. Die rivier, met 'n lengte van 2&nbsp;960 km, vloei deur Peru en die Brasiliaanse deelstate Acre en Amazonas.

Die Río Purús ontstaan uit die saamvloei van die Río Curiuja en die Río Cujar in die oostelike Peruaanse streek Ucayali naby die grens tot Brasilië, sowat 320 km noord van Cusco. Aansluitend vloei die rivier in noordoostelike rigting parallel tussen die Rio Juruá in die weste en die Rio Madeira in die ooste deur die Amasone-bekken in die weste van Brasilië. Sowat 150 km wes van Manaus mond die Rio Purus in die Amasonerivier uit.

## Sytakke 
Die grootste sytakke (stroomaf):
* Río Chandless (regs)
* Rio Laco (regs)
* Rio Acre (regs)
* Rio Inauini (links)
* Rio Pauini (links)
* Rio Sepatini (regs)
* Rio Ituxi (regs)
* Rio Mucuim (regs)
* Rio Tapauá (links)
* Rio Itapapaná (regs)
* Rio Ipixuna (regs)

## Verwysings
Skukuza-lughawe

**Skukuza-lughawe** (IATA-kode: **SZK**, ICAO: **FASZ**) is 'n klein lughawe wat die Krugerwildtuin in Mpumalangaprovinsie van Suid-Afrika bedien. Dit is geleë net noord van Skukuza op die Tshokwanepad. 

Die lughawe is in 1958 geopen en is genoem ter ere van kol. James Stevenson-Hamilton, die eerste bewaarder van die Krugerwildtuin. In 2018 is die lughawe deur Forbes as "die mooiste lughawe ter wêreld" gedoop.

## Fasiliteite 
Die lughawe lê 311&nbsp;meter (1020 voet) bo seevlak en beskik oor een geteerde aanloopbaan (aangedui as 17/35) van 1550 meter lank.

Die lughawe het 'n klein geskenkwinkel sowel as 'n koffiewinkel en kroeg vir besoekers wat op hul vlugte wag. Drie inkloktoonbanke is beskikbaar, en daar is ook rusbanke beskikbaar.

### Geskeduleerde vlugte 
duimnael|links|Avro RJ85 vliegtuig soortgelyk aan die waarmee Airlink na Skukuza vlieg.
Airlink vlieg sedert 2 Junie 2014 daagliks na/van O.R. Tambo Internasionale Lughawe in Johannesburg, (359&nbsp;km ver in 'n direkte lyn), asook na/van die Kaapstad Internasionale Lughawe. Lion Sands Reserve bied gratis pendeldienste vanaf Skukuza-lughawe vir gaste na hul reservaat.

## Galery

| title = Skukuza Airport Gallery
File:Skukuza Airport Rhino Statue.jpg |Renosterstandbeeld by die ingang
File:Skukuza Airport Baggage Claim.jpg|Bagasie-afhaalplek
File:Skukuza Airport Runway Sign.jpg|Naambord buite die klein terminaalgebou
File:Comair Douglas DC-3 1973 Bor.jpg| 'n Comair Douglas DC-3 by Skukuza in 1973

## Verwysings 
## Eksterne skakels 
* Skukuza-lughawe
* World Aero Data vir Skukuza
Boulevard périphérique de Paris

220px
**Boulevard périphérique de Paris**

Parys en Île-de-France

----

**Gebou tussen**

1956 en 1973

----

**Lengte**

35,04 km

----

**Kaart**

220px

Die ***Boulevard périphérique de Paris***  (Franse uitspraak: [bulvaʁ peʁifeʁik], dikwels afgekort tot *Périphérique*, *Périph* of *BP*) is 'n kringpad met maksimaal vyf rylane in elke rigting en 'n lengte van 35,04 kilometer wat - met enkele klein uitsonderings - rondom die Franse hoofstad Parys met sy twintig arrondissements loop. 
duimnael|links|Boulevard périphérique naby Saint-Ouen
duimnael|links|Wisselaar by Pointe-Maillot
Die kringpad, wat amptelik nie as snelweg geklassifiseer word nie en waarop 'n spoedbeperking van 70 km/h ingestel is, is tussen 1956 en 1973 gebou en het die ou militêre versterkings rondom Parys vervang wat uit die periode tussen 1840 en 1845 gedateer het. Dit is op 25 April 1973 deur die destydse Franse premier Pierre Messmer amptelik ingewy. Met enkele uitsonderings is alle nedersettings buite die kringpad selfstandige munisipaliteite. Die kringpad, wat grotendeels langs die administratiewe stadsgrens van Parys loop, word dan ook algemeen as die grenslyn tussen die Seine-metropool en sy uitgestrekte voorstede beskou wat grotendeels werkersklashuishoudings huisves.

Die meeste hoofsnelweë in Frankryk lei na die metropolitaanse gebied van Parys en hier juis na die *Boulevard périphérique*. Verkeer van alle rigtings vloei na die kringpad en maak dit een van die besigste paaie in Europa, met meer as een miljoen voertuie per dag, maar plaas ook soveel verkeersdruk op die *Boulevard* dat verkeersopeenhopings aan die orde van die dag is. Belangrike snelweë (Frans: *Autoroute*, kort *A*) uit ander dele van die land, wat na die *Boulevard périphérique* lei, sluit die A 1 vanaf Lille, die A 4 vanaf Reims en Straatsburg, die A 5 vanaf Troyes, die A 6 vanaf Lyon en Dijon, die A 77 vanaf Nevers, die A 10 vanaf Orléans, die A 13 vanaf Rouen en die A 16 vanaf Amiens in.

## Verwysings
Persoonlikheidsteuring

**Persoonlikheidsteurings** is ’n groep geestesteurings wat gekenmerk word deur langdurige wanaangepaste patrone van optrede, bewussyn en ander innerlike ondervindings. Daar kan op verskeie maniere daaraan uiting gegee word en dit verskil gewoonlik aansienlik van wat in die persoon se kultuur aanvaarbaar is. Dié patrone ontwikkel vroeg, is onbuigsaam en word verbind met ’n taamlike angs of stremming. Die definisies kan verskil van bron tot bron.

## Simptome 
Persoonlikheid, soos in die sielkunde gedefinieer, is ’n stel langdurige eienskappe wat optrede en denke betref wat mense van mekaar onderskei. Persoonlikheidsteurings word dus bepaal deur ondervindings en optrede wat verskil van dié van die gemeenskap of van dit wat die gemeenskap verwag. Mense met sulke steurings kan probleme ondervind met emosies, interpersoonlike optrede of die beheer van drange, en dit kan lei tot ander probleme soos angs of depressie.

Persoonlikheidsteurings word oor die algemeen gediagnoseer in 40–60% van psigiatriese pasiënte, en dit is dus die sielkundige diagnose wat die meeste gemaak word.

## Klassifikasie 
Algemene persoonlikheidsteurings kan in drie groepe verdeel word. Die Diagnostiese en Statistiese Handleiding van Geestesteurings vermeld 10 persoonlikheidsteurings:

### Groep A 
* Vreemde of eksentrieke gedrag
** Paranoïese persoonlikheidsteuring
** Skisoïede persoonlikheidsteuring
** Skisotipiese persoonlikheidsteuring

### Groep B 
* Teatraal, emosioneel of grillerig
** Antisosiale persoonlikheidsteuring
** Grenslynpersoonlikheidsteuring
** Teatrale persoonlikheidsteuring
** Narsistiese persoonlikheidsteuring

### Groep C 
* Gespanne of angstige gedrag
** Ontwykende persoonlikheidsteuring
** Afhanklike persoonlikheidsteuring
** Obsessief-kompulsiewe persoonlikheidsteuring (moenie verwar word met obsessief-kompulsiewe steuring nie)

## Verwysings 
## Eksterne skakels 
* Institute for Advanced Studies in Personology and Psychopathology
* Personality Disorders Foundation
* National Personality Disorder webwerf vir Engleand
* Dangerous severe personality disorder
* National Mental Health Association personality disorder fact sheet
* Personality Disorders information leaflet van die Royal College of Psychiatrists
Theodorus Calliopas

**Theodorus Calliopas** (Grieks: Θεόδωρος Καλλιοπάς) was twee keer die eksarg van Ravenna (643–c. 645, 653–voor 666).

Niks is oor Theodorus se eerste termyn bekend nie, behalwe dat hy Isak die Armeniër in 643 opvolg en dat hy in ongeveer 645 deur Plato vervang is.

Na die dood van eksarg Olimpius in 652 is hy egter weer in sy vorige posisie aangestel. Theodorus slaag daarin om die bevele wat aan sy voorganger gegee is uit te voer en Pous Martinus I te arresteer. Die eksarg gaan Rome in 653 binne, waarna hy en 'n afdeling soldate die pous op 15 Junie uit die Lateraanse paleis sleep, en hom op 'n skip na die eiland Naxos stuur. Daarna probeer Theodorus, sonder sukses, om die Romeine te oortuig om 'n nuwe pous te kies; Pous Eugenius I word egter eers die daaropvolgende jaar aangewys. Hy is voor die jaar 666 deur Gregorius as die eksarg opgevolg.

## Verwysings
George-lughawe

**George-lughawe** (IATA-kode: **GRJ**, ICAO: **FAGG**) is 'n openbare lughawe in George, Suid-Afrika. Dit het voorheen bekend gestaan as die **P.W. Botha Lughawe**, genoem na die staatspresident wie tot sy dood naby George gewoon het. Dit is in 1977 gebou as 'n replika van die lughawe op Keetmanshoop, Namibië, maar weens sy uitbreiding en renovasie lyk dit nou heelwat anders. 

George-lughawe het die toekenning vir Afrika se beste lughawe in die kategorie "onder twee miljoen passasiers per jaar" sewe keer ingepalm, die laaste keer in 2018. Dit is ook die veiligste lughawe van Afrika en dié vasteland se eerste ene wat net met sonkrag aangedryf word. Die prys word deur die Airports Council International (ACI) toegeken.

Die lughawe het 785&nbsp;486 passasiers in 2017 bedien, vergelyke met die 154&nbsp;000 in 2003.

Op 7 Desember 2009 het 'n Embraer ERJ 135-vliegtuig van Airlink, tydens 'n geskeduleerde vlug (*SA-8625*), in nat weerstoestande by die einde van die aanloopbaan afgegly en op die R404-pad tot stilstand gekom. 

## Lugrederye en bestemmings 
## Navigasiehulp 
* Ongerigte radiobaken – GG260.0 & GL 237.0
* "VHF alomgerigte bestek" – GRV 116.60

## Verkeersvolume 
## Verwysings 
## Eksterne skakels 
* George-lughawe se webtuiste 
* Meer bruikbare inligting oor George-lughawe 
* 'n Lugfoto op Google-kaarte
Obsessief-kompulsiewe steuring

**Obsessief-kompulsiewe steuring** (**OKS**, Engels: *OCD*) is ’n angssteuring wat gekenmerk word deur indringende gedagtes wat ongemak, ongerustheid, vrees of kommer tot gevolg het, asook herhaalde gedrag wat daarop gemik is om die gepaardgaande ongerustheid te verminder, of ’n kombinasie van sulke obsessies en kompulsies. Simptome van die steuring sluit in ’n voortdurende gewas of skoonmaak, herhaalde seker maak dat iets in orde is, ekstreme opgaring, ’n preokkupasie met gedagtes, ’n afkeer van sekere syfers en senuagtige rituele soos die oop- en toemaak van ’n deur ’n sekere aantal kere voordat hulle ’n kamer binnegaan of verlaat.

Hierdie simptome kan hulle van ander mense vervreem of kan tydrowend wees, en dit veroorsaak dikwels groot emosionele en finansiële kommer. Die handelings van iemand met OKS kan paranoïes en moontlik psigoties voorkom. Die meeste OKS-lyers erken egter hul obsessies en kompulsies as irrasioneel en dit kan hulle nog angstiger maak.

Obsessief-kompulsiewe steuring raak kinders, tieners en volwassenes. Sowat ’n derde tot die helfte van volwassenes met OKS meen dit het in hul kindertyd begin, en dit dui op ’n voortduring van die steuring oor ’n leeftyd.

## Simptome 
Die frase "obsessief-kompulsief" het deel van die alledaagse taal geword en word dikwels op ’n informele, spottende manier gebruik vir iemand wat besonder nougeset, perfeksionisties, in hul gedagtes verdiep of andersins gefikseer is. Hoewel dié simptome tipies van OKS is, het iemand met die simptome nie noodwendig OKS nie, maar dalk obsessief–kompulsiewe "persoonlikheidsteuring" (OKPS), ’n outismespektrumsteuring, of steurings waar volharding en hiperfokus ’n aanduiding kan wees van AGHS, posttraumatiese stressteuring, liggaamsteurings of net ’n gewoonteprobleem.

Ondanks die irrasionele optrede, word OKS soms verbind met bogemiddelde intelligensie. Lyers deel gewoonlik ’n aantal karaktertrekke soos groot aandag aan detail, die vermyding van risiko's, versigtige beplanning, ’n groot verantwoordelikheidsin en ’n neiging om besluite op hul tyd te neem.

## Oorsake 
Verskeie psigologiese en biologiese faktore kan saamspeel om OKS te veroorsaak. Gestandaardiseerde beoordelingskale kan gebruik word om die graad van die simptome te bepaal.

## Verwysings 
## Eksterne skakels 
* Amerikaanse Nasionale Instituut van Geestesgesondheid
* Internasionale OKS-stigting

* 15px Hierdie artikel is vertaal uit die Engelse Wikipedia
Rio Japurá

[duimnael|links|Boloop van die Río Caquetá in die [Colombia|Colombiaanse Andes]]
duimnael|links|Die Río Caquetá verlaat die Andes met lae watervlak
Die **Rio Japurá** (Spaans: *Río Caquetá / Japurá*) is een van die grootste sytakke van die Amasonerivier in Suid-Amerika en volgens afloop die derde grootste sytak van die wêreld na die Rio Madeira en die Rio Negro. Die rivier, met 'n lengte van 2&nbsp;820 km, vloei deur Colombia en die Brasiliaanse deelstaat Amazonas.

Die Río Caquetá ontspring in die ooste van Pasto in die Colombiaanse Andes net 10 km van die Río Magdalena se oorsprong. Aansluitend vloei die rivier in suidoostelike rigting deur die Amasone-bekken in die weste van Brasilië, waar die Rio Japurá in die Amasonerivier uitmond. Die boloop van die rivier word in Colombia *Río Caquetá* genoem.

## Sytakke 
Die grootste sytakke (stroomaf):
* Río Orteguanza (links)
* Río Macaya (regs)
* Río Caguãn (links)
* Río Yari (links)
* Río Cahuinari (regs)
* Río Apaporis (links)

## Verwysings
Efesiërs

**Die brief aan die Efesiërs** is die 10de boek in die Nuwe Testament van die Bybel. Hierdie brief word beskou as 'n omsendbrief aan verskillende gemeentes in Klein-Asië gerig, waaronder ook die gemeente in Efese. In hierdie brief word gewys op God se *bedoeling... om alles wat in die hemel en op aarde is, onder een hoof te verenig, naamlik onder Christus*. In die kerk van Christus is Jode en nie-Jode saamgebring as 'n eenheid, 'n liggaam waarvan Christus die hoof is. Die eenheid berus op die uitverkiesing en redding en genade, word gewaarborg deur die inwoning van die Heilige Gees en word opgebou deur die diens van besondere ampsdraers in die gemeente. Die tweede deel van die brief handel oor die wyse waarop die onderlinge eenheid in die daaglikse lewe sy gestalte moet kry: liefde, eerbied vir mekaar en dankbaarheid teenoor God.

## Bron 
* Die Bybel: Nuwe vertaling (Bybelgenootskap van Suid-Afrika)

## Eksterne skakels 
*
Gemoedsteuring

**Gemoedsteurings** is ’n groep geestesteurings wat veroorsaak word deur ’n versteuring van die persoon se gemoedstoestand.

Twee soorte gemoedsteurings word onderskei; dit hang af of daar maniese of hipomanies episodes betrokke is of was. Daar is dus depressiesteurings, waarvan **kliniese depressie** die bekendste en beste nagevors is, en **bipolêre gemoedsteuring**, voorheen bekend as "maniese depressie", wat gekenmerk word deur afwisselende episodes van manie (of hipomanie) en depressie. Daar is ook depressiesteurings met minder ernstige simptome bekend as distimie en siklotimie. Dit kan ook beïnvloed word deur middelgebruik of voorkom weens ’n mediese toestand.

## Oorsprong 
Verskeie skrywers het al voorgestel dat gemoedsteurings ’n evolusionêre aanpassing van die mens is. ’n Depressiewe gemoed kan ’n individu se vermoë verhoog om situasies te hanteer waar ’n poging om ’n belangrike doel na te streef, kan lei tot gevaar, verlies of ’n vermorsing van tyd. In sulke situasies kan ’n lae motivering die voordeel inhou dat sekere aksies vermy word. Dit kan verduidelik hoekom dié steurings so algemeen is en dikwels voorkom tydens ’n persoon se produktiefste jare. Dié eienskappe sou moeilik verstaan kon word as depressie ’n disfunksie was. Die voorkoms van depressie in die winter kan ’n aanpassing wees om die mens se aktiwiteite te beperk in die tyd dat kos skaars was.

## Verwysings 
: *15px Hierdie artikel is vertaal uit die Engelse Wikipedia*
Arena Pantanal

**Arena Pantanal** is 'n sokkertstadion in Cuiabá, Brasilië. Dit was een van die gasheerstadions vir die FIFA Sokker-Wêreldbekertoernooi in 2014. Die stadion het 'n kapasiteit van 42&nbsp;968.

## Fotogalery 

Lêer:Chile vs Australia, 13 June,2014. FIFA World Cup - Arena Pantanal.JPG|Sokkerwedstryd tussen Chili en Australië, 2014 FIFA Wêreldbeker.
Lêer:Bosnia v Nigeria at Arena Pantanal Brazil.jpg|Sokkerwedstryd tussen Bosnië-Herzegowina en Nigerië, 2014 FIFA Wêreldbeker.

## Wedstryde 
### FIFA Sokker-Wêreldbekertoernooi in 2014 
:*Hoofartikel: FIFA Sokker-Wêreldbekertoernooi in 2014*.

## Sien ook 
* Lys van stadions in Brasilië

## Verwysings 
## Eksterne skakels 
*  Amptelike webwerf 
*  FIFA.com - Inligting oor die stadion
Filippense

[duimnael|Die [epitaaf op Andries Treurnicht se graf.]]

**Die brief aan die Filippense** is die 11de boek in die Nuwe Testament van die Bybel. Hierdie brief is uit die gevangenis geskryf aan die eerste gemeente wat Paulus op Europese bodem gestig het. Hy deel iets mee van die omstandighede waarin hy hom bevind en bedank die gemeente vir tasbare hulpverlening wat hy van hulle ontvang het. Hy is besorg oor die eenheid en welsyn van die gemeente wat bedrieg word deur die optrede van dwaalleraars. Die nuwe lewe in Christus word deur God geskenk aan dié wat glo. Hierdie lewe oortref alle ander dinge en bring vrede en blydskap ongeag die omstandighede van die gelowige. Daarom kan die apostel uit die gevangenis hierdie brief skryf met die tema: *Wees altyd bly in die Here*.

## Bron 
* Die Bybel: Nuwe vertaling (Bybelgenootskap van Suid-Afrika)

## Eksterne skakels 
*
Arena da Baixada

**Arena da Baixada** (Portugees: [aˈɾẽnɐ dɐ bajˈʃadɐ]), amptelik **Estádio Joaquim Américo Guimarães**, is 'n sokkerstadion in Curitiba, Brasilië. Dit was een van die gasheerstadions vir die FIFA Sokker-Wêreldbekertoernooi in 2014. Die stadion het 'n kapasiteit van 43&nbsp;000. Die Arena da Baixada is in 1999 geopen en is die tuisveld van die sokkerklub Clube Atlético Paranaense.

## Fotogalery 

Lêer:Iran and Nigeria match at the FIFA World Cup 2014-06-12 - Copa 2014 - FIFA World Cup 2014 - Curitiba (14436616881).jpg|Sokkerwedstryd tussen Iran en Nigerië, 2014 FIFA Wêreldbeker.
Lêer:Honduras and Ecuador match at the FIFA World Cup 2014-06-20 (14446777216).jpg|Sokkerwedstryd tussen Honduras en Ecuador, 2014 FIFA Wêreldbeker.

## Wedstryde 
### FIFA Sokker-Wêreldbekertoernooi in 2014 
:*Hoofartikel: FIFA Sokker-Wêreldbekertoernooi in 2014*.

## Sien ook 
* Lys van stadions in Brasilië

## Verwysings 
## Eksterne skakels 
*  FIFA.com - Inligting oor die stadion
Arena Fonte Nova

**Itaipava Arena Fonte Nova**, ook bekend as **Complexo Esportivo Cultural Professor Octávio Mangabeira**, is 'n sokkerstadion in Salvador da Bahia, Brasilië. Dit was een van die gasheerstadions vir die FIFA Sokker-Konfederasiebeker in 2013, FIFA Sokker-Wêreldbekertoernooi in 2014, Olimpiese Somerspele 2016 en Copa América 2019. Die stadion het 'n kapasiteit van 51&nbsp;708.

## Fotogalery 

Lêer:Itaipava Arena - March 2013.jpg|Lugbeeld van die Itaipava Arena Fonte Nova
Lêer:EstadioForteNova-cancha1.jpg|Binneruimte van die Itaipava Arena Fonte Nova

## Wedstryde 
### FIFA Sokker-Konfederasiebeker in 2013 
### FIFA Sokker-Wêreldbekertoernooi in 2014 
### Olimpiese Somerspele 2016 
### Copa América 2019 
## Verwysings 
## Eksterne skakels 
*  Amptelike webwerf
*  FIFA.com – Inligting oor die stadion
Egodistoniese seksuele oriëntasie

**Egodistoniese seksuele oriëntasie** is ’n geestesteuring wat gekenmerk word deur ’n seksuele oriëntasie of aangetrokkenheid wat nie ooreenstem met die geïdealiseerde selfbeeld van ’n persoon nie, met ’n gevolglike angs en ’n begeerte om die oriëntasie te verander of gemakliker te raak daarmee.

Die Wêreldgesondheidsorganisasie (WGO) stel dit egter duidelik dat geen spesifieke seksuele oriëntasie self (heteroseksualiteit, homoseksualiteit of biseksualiteit) as ’n geestesteuring beskou word nie.

## Klassifikasie 
Die WGO lys egodistoniese seksuele oriëntasie in die ICD-10 as ’n steuring in seksuele ontwikkeling en oriëntasie. Dit kom voor wanneer ’n persoon se seksuele oriëntasie duidelik is, maar die pasiënt ’n ander gedrags- of psigologiese steuring het wat veroorsaak dat hy dit wil verander.

Die kategorie "egodistoniese homoseksualiteit" is in 1987 uit die Diagnostiese en Statistiese Handleiding van Geestesteurings van die Amerikaanse Psigiatriese Vereniging verwyder. Seksuele steurings kom egter steeds in die handleiding voor; een van dié steurings is "volhardende angstigheid oor ’n persoon se seksuele oriëntasie", wat ooreenstem met die ICD-10 se "egodistoniese seksuele oriëntasie".

## Behandeling 
Terapie kan insluit om ’n persoon se seksuele oriëntasie te probeer verander of om hom te help om gemakliker daarmee te wees. Baie mense soek ook hulp met nie-professionele metodes, soos godsdienstige berading of die aansluit by 'n groep vir oud-gays.

## Verwysings 
* 15px Hierdie artikel is vertaal uit die Engelse Wikipedia
Kolossense

**Die brief aan die Kolossense** is die 12de boek in die Nuwe Testament van die Bybel. Die brief, aan die kerk in Kolosse, 'n Frigiese stad sowat 160&nbsp;km van Efese, kom gedeeltelik ooreen met dié aan die Efesiërs. Daar is ooreenkoms in die omstandighede waarin dit geskryf is, in gevangeskap en ook in die inhoud. Dit blyk dat dwaalleraars die gemeente verwar het. Volgens hulle dwaalleer word daar 'n belangrike funksie toegeken aan geestelike magte en die mens moet hulle oorwin deur wettiese godsdienstige reëls na te kom. Die brief beklemtoon dat hulle nie die mens se sondige drifte beheers nie. Verlossing word alleen deur die kruisdood van God se Seun verkry. Die gelowiges is lede van een liggaam, die kerk, waarvan Christus die hoof is, en hulle moet mekaar liefhê. Die liefde bind hulle saam tot volmaakte eenheid.

## Bron 
* Die Bybel: Nuwe vertaling (Bybelgenootskap van Suid-Afrika)

## Eksterne skakels 
*
Genderdisforie

**Genderdisforie**, voorheen genoem **genderidentiteitsteuring**, is die amptelike diagnose vir mense wat aansienlike disforie (’n diepe ontevredenheid) ervaar met hul geslag by geboorte aangewys en/of die rolle wat met dié geslag verbind word. Daar is getuienis dat sulke mense nie net so voel om psigologiese en gedragsredes nie, maar ook biologiese redes wat verband hou met hul genetika, die samestelling van hul brein of ’n voorgeboortelike blootstelling aan hormone.

## Navorsing 
Na raming kom genderdisforie voor onder van 0,05% van mense in Nederland en België tot 0,5% in Massachusetts en 1,2% in Nieu-Seeland. Onder mense wat as volwassenes so begin voel, is die kans om manlik by geboorte te wees sowat drie keer groter as om vroulik te wees, maar onder mense wat in hul kindertyd so begin voel, is die verhouding omtrent 1:1.

Genderdisforie word as ’n mediese toestand geklassifiseer in die ICD-10 en DSM-5. Dit is ook bekend as gender-niekonformiteit. Baie transgender mense en navorsers is teen die klassifikasie omdat dit ’n siekte maak van genderverskille en die idee van net twee geslagte afdwing, en dit kan daartoe lei dat ’n stigma kleef aan transgender individue. wat die beeld skep dat hulle ’n mediese probleem het wat deur verskeie vorme van mediese ingryping gekorrigeer kan word. Sulke behandelings is ook omstrede, want dit is gewoonlik onomkeerbaar.

## Sien ook 
* Egodistoniese seksuele oriëntasie
*Transgender
*Interseks

## Verwysings 
* 15px Hierdie artikel is vertaal uit die Engelse Wikipedia
Arena Corinthians

**Arena Corinthians** (bekend as **Arena de São Paulo** tydens die Sokker-Wêreldbekertoernooi in 2014) is 'n sokkerstadion in São Paulo, Brasilië. Dit was een van die gasheerstadions vir die FIFA Sokker-Wêreldbekertoernooi in 2014, Olimpiese Somerspele 2016 en Copa América 2019. Vir die duur van die Wêreldbekertoernooi het die stadion 'n vergrote kapasiteit van 62&nbsp;000 gehad, wat daarna weer verminder is.

## Fotogalery 

Lêer:Arena Corinthians.jpg|Lugbeeld tydens konstruksie
Lêer:Arena Corinthians Lighting.JPG|Binneruimte van die Arena Corinthians

## Wedstryde 
### FIFA Sokker-Wêreldbekertoernooi in 2014 
### Olimpiese Somerspele 2016 
#### Vrouetoernooi 
#### Manstoernooi 
### Copa América 2019 
## Verwysings 
## Eksterne skakels 
*  Amptelike webwerf
*  FIFA.com - Inligting oor die stadion
Castelão

Die **Estádio Plácido Aderaldo Castelo**, ook bekend as **Castelão** (Portugees: [kasteˈlɐ̃w]), is 'n sokkerstadion in Fortaleza, Brasilië. Dit was een van die gasheerstadions vir die FIFA Sokker-Wêreldbekertoernooi in 2014. Die stadion het 'n kapasiteit van 67&nbsp;037. Castelão was die eerste van 12 stadions wat gebou of herontwikkel is vir die FIFA Sokker-Wêreldbekertoernooi in 2014.

## Fotogalery 

Lêer:Castelão Stadium, Fortaleza,Brazil 6.jpg|Buiteaansig van Castelão in 2009.
Lêer:Castelão Arena (3).jpg|Binneruimte van Castelão.

## Wedstryde 
### FIFA Sokker-Konfederasiebeker in 2013 
:*Hoofartikel: FIFA Sokker-Konfederasiebeker in 2013*.

### FIFA Sokker-Wêreldbekertoernooi in 2014 
:*Hoofartikel: FIFA Sokker-Wêreldbekertoernooi in 2014*.

## Sien ook 
* Lys van stadions in Brasilië

## Verwysings 
## Eksterne skakels 
*  FIFA.com - Inligting oor die stadion
Rio Araguaia

Die **Rio Araguaia** [ˈʁi.u ɐɾɐˈɡwaj.jɐ] is 'n groot noord-vloeiende rivier in Suid-Amerika. Die rivier, met 'n lengte van 1&nbsp;910&nbsp;km, is die vyfde langste rivier in Brasilië na die Amasonerivier, die Río Paraná, die Rio São Francisco en die Rio Tocantins, en die derde langste rivier, wat net in dié land vloei. Die Rio Araguaia is die grootste sytak van die Rio Tocantins. Die naam van die rivier beteken "Rivier van die (rooi) Aras" in die inheemse Tupí-taal.

[duimnael|links|'n [Boom in die Araguaia Nasionale Park tydens oorstroming]]
[duimnael|links|Die Rio Javaés, die reger sytak van die Rio Araguaia, saam met die *[Bananal|Ilha do Bananal* naby Formoso do Araguaia, Tocantins]]
duimnael|links|Satellietbeeld van die *Ilha do Bananal* se noordelike einde soos in 1992 opgeneem
Die Rio Araguaia vloei deur die volgende deelstate: Goiás, Mato Grosso, Tocantins en Pará. Dit ontspring naby die driehoek van die deelstate Goiás, Mato Grosso do Sul en Mato Grosso. Aansluitend vorm die rivier die grens tussen Mato Grosso in die weste en Goiás, later Tocantins in die ooste, verder noord tussen Pará in die weste en Tocantins in die ooste. Later mond die Rio Araguaia naby São João do Araguaia in die Rio Tocantins uit, wat verder noord naby Belém in die Atlantiese Oseaan uitmond.

In sy breë middelloop verdeel die Rio Araguaia in twee arme, wat later weer saamvloei en die *Ilha do Bananal* (Portugees vir: "Piesang-eiland") vorm, die wêreld se grootste riviereiland. Hier is die Araguaia Nasionale Park geleë, waar die inheemse Karajá-volk leef.

## Sytakke 
Die grootste sytakke (stroomaf):

## Verwysings 
## Eksterne skakels 
*
Arena Pernambuco

**Arena Pernambuco** is 'n sokkerstadion in São Lourenço da Mata (Recife), Brasilië. Dit was een van die gasheerstadions vir die FIFA Sokker-Konfederasiebeker in 2013 en FIFA Sokker-Wêreldbekertoernooi in 2014. Die stadion het 'n kapasiteit van 46&nbsp;160.

## Fotogalery 

Lêer:Arena Pernambuco Inauguração.JPG|Binneruimte van die Arena Pernambuco.
Lêer:2014 WC Costa Rica vs Greece.jpg|Sokkerwedstryd tussen Costa Rica en Griekeland, 2014 FIFA Wêreldbeker.

## Wedstryde 
### FIFA Sokker-Konfederasiebeker in 2013 
:*Hoofartikel: FIFA Sokker-Konfederasiebeker in 2013*.

### FIFA Sokker-Wêreldbekertoernooi in 2014 
:*Hoofartikel: FIFA Sokker-Wêreldbekertoernooi in 2014*.

## Sien ook 
* Lys van stadions in Brasilië

## Verwysings 
## Eksterne skakels 
*  Amptelike webwerf
*  FIFA.com - Inligting oor die stadion
Airlink

**Airlink** is 'n lugredery wat in Johannesburg, Suid-Afrika geregistreer is. Dit is in privaatbesit en het ontwikkel tot Suid-Afrika se eerste voedernetwerk wat gemik is op die verbinding van kleiner dorpe, streekssentrums en spille deur die hele Suider-Afrika. Dit het voorheen kodedeel- en skedulekoördineringsooreenkomste met die Suid-Afrikaanse Lugdiens gehad.

## Bestemmings 
duimnael|Airlink se Avro RJ85
duimnael|Airlink se British Aerospace Jetstream 41
duimnael|Airlink se Embraer ERJ 135LR ZS-SNW

Airlink bedien die volgende bestemmings:

; 
* Kasane – Kasane-lughawe 
* Maun – Maun-lughawe
; 
* Bloemfontein – Bram Fischer Internasionale Lughawe
* Durban – Koning Shaka Internasionale Lughawe
* George – George-lughawe
* Johannesburg – O.R. Tambo Internasionale Lughawe **Spil**
* Kaapstad – Kaapstad Internasionale Lughawe
* Kimberley – Kimberley-lughawe
* Nelspruit – Kruger Mpumalanga Internasionale Lughawe
* Oos-Londen – Oos-Londenlughawe
* Pietermaritzburg – Pietermaritzburg-lughawe
* Phalaborwa – Hendrik Van Eck-lughawe
* Polokwane – Polokwane Internasionale Lughawe
* Port Elizabeth – Port Elizabeth-lughawe
* Skukuza – Skukuza-lughawe (sedert 2 Junie 2014)
* Mthatha – Mthatha-lughawe
* Upington – Upington-lughawe
; 
* Manzini – Matsapha-lughawe
; 
* Maseru –  Moshoeshoe I Internasionale Lughawe
; 
* Antananarivo – Ivato Internasionale Lughawe
; 
* Beira – Beira-lughawe
* Maputo – Maputo Internasionale Lughawe
* Nampula – Nampula-lughawe
* Pemba – Pemba-lughawe
* Tete – Chingozi-lughawe
* Vilankulo – Vilankulo-lughawe 

## Verwysings 
## Eksterne skakels 
* Amptelike webtuiste
* Airlinkvloot
Tyras

**Tyras** kan in die antieke tydperk verwys na:

* 'n rivier in Sarmatië, tans Dnister genoem, of
* 'n Griekse kolonie aan die monding van die gelyknamige rivier, tans Bilhorod-Dnistrofski in Oekraïne.